# อำเภอเกาะช้าง
เกาะช้าง เป็นอำเภอหนึ่งของจังหวัดตราด ตั้งอยู่ในฝั่งตะวันออกของอ่าวไทย และเป็นพื้นที่ประวัติศาสตร์ของยุทธนาวีเกาะช้างระหว่างกองทัพเรือไทยกับกองเรือฝรั่งเศส ในช่วงสงครามโลกครั้งที่สอง

เกาะช้างเป็นเกาะที่ใหญ่ที่สุดในหมู่เกาะช้างและบรรดาเกาะทั้งหมด 66 เกาะของจังหวัดและเป็นเกาะใหญ่อันดับสองประเทศไทย รองลงมาจากเกาะภูเก็ต มีเนื้อที่ประมาณ 212 ตารางกิโลเมตร (เฉพาะเกาะช้าง) ลักษณะของเกาะส่วนใหญ่เป็นเขาสูงมีผาหินสลับซับซ้อน สภาพป่าโดยทั่วไปอุดมสมบูรณ์ มีน้ำตกหลายแห่งบนเกาะ ชายหาด และปะการังที่สวยงามอยู่ทางด้านตะวันตก นับว่าเป็นแหล่งสถานที่ท่องเที่ยวสำคัญแห่งหนึ่งของประเทศไทย

 ประวัติ 
ท้องที่อำเภอเกาะช้างเดิมเป็นส่วนหนึ่งของอำเภอแหลมงอบ ทางราชการได้แบ่งพื้นที่การปกครองออกมาตั้งเป็น กิ่งอำเภอเกาะช้าง ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเกาะช้าง โดยมีผลบังคับตั้งแต่วันที่ 8 กันยายน ปีเดียวกัน

เกาะช้างเป็นพื้นที่ที่มีการศึกษาความหลากหลายทางชีวภาพทั้งบนบกและในทะเลมานานนับร้อยปี โดยนักวิทยาศาสตร์ชาวเดนมาร์กชื่อ โยฮันเนส ชมิดท์ (Ernst Johannes Schmidt; ชื่อย่อ Johs. Schmidt) และ ทีโอดอร์ มอร์เทนเซน (Ole Theodor Jensen Mortensen; ชื่อย่อ Th. Mortensen) ที่ทำการรวบรวมและศึกษาพืชโดยเฉพาะป่าชายเลนและสัตว์ทะเลบริเวณเกาะช้างตั้งแต่ปี ค.ศ. 1899 (พ.ศ. 2442 ในรัชสมัยพระบาทสมเด็จพระจุลจอมเกล้าเจ้าอยู่หัว) มีผลงานตีพิมพ์เผยแพร่จำนวนมาก
 การแบ่งเขตการปกครอง 
 การปกครองส่วนภูมิภาค 
อำเภอเกาะช้างแบ่งพื้นที่การปกครองออกเป็น  2 ตำบล 9 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.เกาะช้างKo Chang2.เกาะช้างใต้Ko Chang Tai

 การปกครองส่วนท้องถิ่น 
ท้องที่อำเภอเกาะช้างประกอบด้วยองค์กรปกครองส่วนท้องถิ่น 2 แห่ง ได้แก่
 เทศบาลตำบลเกาะช้าง ครอบคลุมพื้นที่ตำบลเกาะช้างทั้งตำบล
 เทศบาลตำบลเกาะช้างใต้ ครอบคลุมพื้นที่ตำบลเกาะช้างใต้ทั้งตำบล 

 รายชื่อเกาะในเขตอำเภอเกาะช้าง 
อำเภอเกาะช้าง เป็นอำเภอที่มีเกาะมากที่สุดในจังหวัดตราด มีมากถึง 31 เกาะจาก 66 เกาะ มีเกาะหลักคือ เกาะช้าง ซึ่งเป็นเกาะขนาดใหญ่อันดับสามของประเทศไทย รองลงมาจากเกาะภูเก็ต และเกาะสมุย มีเนื้อที่ประมาณ 212 ตารางกิโลเมตร และเกาะเล็ก ๆ อีก 30 เกาะ ซึ่งอยู่ในความดูแลของอุทยานแห่งชาติหมู่เกาะช้างทั้งหมด ทุกเกาะมีพื้นที่รวมทั้งหมด 224.155 ตารางกิโลเมตร
ลำดับที่ชื่อเกาะตำบลพื้นที่ (ตร.กม.)หน่วยงาน1ช้างเกาะช้าง,เกาะช้างใต้212.404อุทยานแห่งชาติหมู่เกาะช้าง2ร่มเกาะช้าง0.008อุทยานแห่งชาติหมู่เกาะช้าง3ปลีเกาะช้าง0.011อุทยานแห่งชาติหมู่เกาะช้าง4สุวรรณเกาะช้าง0.016อุทยานแห่งชาติหมู่เกาะช้าง5มันนอกเกาะช้าง0.023อุทยานแห่งชาติหมู่เกาะช้าง6มะปริงเกาะช้าง0.031อุทยานแห่งชาติหมู่เกาะช้าง7หยวกเกาะช้าง0.06อุทยานแห่งชาติหมู่เกาะช้าง8มันในเกาะช้าง0.065อุทยานแห่งชาติหมู่เกาะช้าง9ช้างน้อยเกาะช้าง0.26อุทยานแห่งชาติหมู่เกาะช้าง10จานน้อยเกาะช้างใต้0.003อุทยานแห่งชาติหมู่เกาะช้าง11ฝาละมีใต้เกาะช้างใต้0.004อุทยานแห่งชาติหมู่เกาะช้าง12ลอมเกาะช้างใต้0.005อุทยานแห่งชาติหมู่เกาะช้าง13ฝาละมีเหนือเกาะช้างใต้0.007อุทยานแห่งชาติหมู่เกาะช้าง14สลักเกาะช้างใต้0.012อุทยานแห่งชาติหมู่เกาะช้าง15มะปริงเกาะช้างใต้0.013อุทยานแห่งชาติหมู่เกาะช้าง16หม้อนอกเกาะช้างใต้0.026อุทยานแห่งชาติหมู่เกาะช้าง17กระบุงเกาะช้างใต้0.034อุทยานแห่งชาติหมู่เกาะช้าง18หม้อในเกาะช้างใต้0.046อุทยานแห่งชาติหมู่เกาะช้าง19เหลากลางเกาะช้างใต้0.061อุทยานแห่งชาติหมู่เกาะช้าง20ลิ่มเกาะช้างใต้0.081อุทยานแห่งชาติหมู่เกาะช้าง21เหลานอกเกาะช้างใต้0.095อุทยานแห่งชาติหมู่เกาะช้าง22พร้าวนอกเกาะช้างใต้0.168อุทยานแห่งชาติหมู่เกาะช้าง23จานเกาะช้างใต้0.17อุทยานแห่งชาติหมู่เกาะช้าง24เหลาในเกาะช้างใต้0.314อุทยานแห่งชาติหมู่เกาะช้าง25พร้าวในเกาะช้างใต้0.412อุทยานแห่งชาติหมู่เกาะช้าง26ใบตั้งเกาะช้างใต้0.427อุทยานแห่งชาติหมู่เกาะช้าง27ง่ามเกาะช้างใต้0.51อุทยานแห่งชาติหมู่เกาะช้าง28ไม้ซี้เล็กเกาะช้างใต้0.7อุทยานแห่งชาติหมู่เกาะช้าง29หวายเกาะช้างใต้1.654อุทยานแห่งชาติหมู่เกาะช้าง30คลุ้มเกาะช้างใต้2.789อุทยานแห่งชาติหมู่เกาะช้าง31ไม้ซี้ใหญ่เกาะช้างใต้3.746อุทยานแห่งชาติหมู่เกาะช้าง

 สถานที่สำคัญ 
 อุทยานแห่งชาติหมู่เกาะช้าง

 เหตุการณ์สำคัญ 
 การรบที่เกาะช้าง หรือที่รู้จักกันในนาม ยุทธนาวีเกาะช้าง